8. novembra 2021

# Značka Schwarzkopf otvorila v Berlíne svoj prvý zážitkový obchod

**V Berlíne vzniklo jedinečné miesto na stretávanie, vzdelávanie, zážitky a inšpiráciu: House of Schwarzkopf – spojenie dedičstva, remesla a inovácií. To všetko pod jednou strechou v nádherne navrhnutom salóne a obchode, ktorý otvoril 2. októbra.**

House of Schwarzkopf sa nachádza v samotnom srdci Berlína, kde Hans Schwarzkopf položil základy tejto ikonickej značky pre vlasovú starostlivosť. „*Nový domov Schwarzkopfu predstavuje spojenie 120 rokov skúseností s najmodernejšími technológiami. Je to miesto stretu minulosti a budúcnosti, kde môžete hodnoty, produkty a históriu značky nielen vidieť, ale aj sami zažiť na vlastnej koži, teraz v ešte dostupnejšej forme*,“ hovorí Rik Strubel, Chief Marketing Officer Henkel Beauty Care.

Dôležitá je personalizácia: House of Schwarzkopf pozýva každého návštevníka, aby preskúmal a aktívne vytváral svoju krásu, a to hneď v niekoľkých digitálnych i nedigitálnych sekciách. „*Vďaka najmodernejším technológiám si môže každý hosť vyskúšať rôzne farby na vlasy v kúzelnom zrkadle alebo si urobiť 3D selfie v ojedinelom priestore na zachytenie vlastnej krásy. Dôležitou súčasťou je aj stôl, kde sa môžete nechať očariť vôňami zo sveta Schwarzkopf. A na záver vám naši experti namiešajú produkt zodpovedajúci presne vašim potrebám. Výsledkom návštevy je tak jedinečný, osobný a neopakovateľný zážitok*,“ vysvetľuje Ivona Fojtíková Senior Brand Manager v divízii Beauty Care spoločnosti HENKEL CZ/SK.

Okrem profesionálnych produktov a sezónnych limitovaných radov je v House of Schwarzkopf exkluzívne dostupná aj nová vlajková značka - Schwrazkopf flagship brand. Tá umožňuje spotrebiteľom odniesť si kúsok tohto podmanivého zážitku k sebe domov a zažívať ho znova a znova. Nová exkluzívna značka kombinuje priekopníckeho ducha Hansa Schwarzkopfa, starostlivo vybrané ingrediencie a udržateľné balenie.

„*Tí, ktorým sa zdá Berlín vzdialený, o nič neprichádzajú. House of Schwarzkopf je totiž dostupný aj online vo virtuálnej prehliadke. Všetci po celom svete tak môžu jedinečné miesto preskúmať z pohodlia svojho domova. Navyše všetky produkty sú dostupné v novom e-shope, preto nie je problém si ich zakúpiť*,“ dodáva Ivona Fojtíková.

\* \* \* \* \*

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2018 dosiahla obrat vo výške 20 mld. eur a upravený prevádzkový zisk približne vo výške 3,5 mld. Eur. Henkel zamestnáva viac než 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt:**

Kristína Gazdagová, SEESAME Communication Experts

Telefón: +421 905 502 582

E-mail: gazdagova@seesame.com